CELEX: 62009CN0541
Language: sk
Date: 2009-12-17 00:00:00
Title: Vec C-541/09: Návrh na začatie prejudiciálneho konania, ktorý podal Giudice di pace di Varese (Taliansko) 17. decembra 2009 — Siddiquee Mohammed Mohiuddin/Azienda Sanitaria Locale Provincia di Varese

13.3.2010   
            
            
               SK
            
            
               Úradný vestník Európskej únie
            
            
               C 63/30
            
         Návrh na začatie prejudiciálneho konania, ktorý podal Giudice di pace di Varese (Taliansko) 17. decembra 2009 — Siddiquee Mohammed Mohiuddin/Azienda Sanitaria Locale Provincia di Varese
   (Vec C-541/09)
   2010/C 63/49
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Giudice di pace di Varese
   
      Účastníci konania pred vnútroštátnym súdom
   
   
      Žalobca: Siddiquee Mohammed Mohiuddin
   
      Žalovaný: Azienda Sanitaria Locale Provincia di Varese
   
      Prejudiciálne otázky
   
   
               1.
            
            
               Predstavuje ustanovenie článku 4 v spojení s ustanovením článku 6 nariadenia Spoločenstva č. 882/04 (1) subjektívne právo jednotlivcov dotknutých týmito ustanoveniami podliehať kontrolám v oblasti potravín a nápojov vykonávaným výlučne zamestnancami spĺňajúcimi požiadavky, ktoré sú v nich vymenované, ktorého sa môže dovolávať na súde a ktoré si môže uplatňovať v prípade sankčných nárokov členského štátu?
            
         
               2.
            
            
               V prípade zápornej odpovede, má smernica 2000/13/ES (2) v kontexte právnej úpravy Spoločenstva týkajúcej sa označovania potravín a nápojov zdravotnícky význam?
            
         
               3.
            
            
               Bráni smernica 76/768 (3) v znení neskorších zmien a doplnení alebo iné príslušné právne predpisy Spoločenstva tomu, aby členský štát mohol samostatne upraviť zodpovednosť subjektov odvetvia a vylúčiť tak obchodníka z dôvodu jeho činnosti?
            
         
               4.
            
            
               V prípade zápornej odpovede, má sa článok 6 smernice 76/768 v znení neskorších zmien a doplnení chápať v tom zmysle, že zakladá solidárnu zodpovednosť výrobcu kozmetických výrobkov a obchodníka, ktorý sa nezúčastňuje štádia výroby, balenia a označovania kozmetických výrobkov?
            
         
      (1)  Ú. v. EÚ L 165, s. 1; Mim. vyd. 03/045, s. 200.
   
      (2)  Ú. v. ES L 109, s. 29; Mim. vyd. 15/005, s. 75.
   
      (3)  Ú. v. ES L 262, s. 169; Mim. vyd. 13/003, s. 285.